projecte-aina/catalan_government_crawling huggingface dataset:
La sol·licitud s'haurà de presentar per mitjans electrònics a través de l'adreça electrònica de DEOSE de l'autoritat laboral competent, i per persona legitimada (representants o persona designada per aquests).
La sol·licitud haurà de contenir en tot cas: a) Identificació del sol·licitant, telèfon de contacte i adreça de correu electrònic; b) Acreditació de la delegació per presentar la sol·licitud, en el cas de ser presentada per persona diferent dels promotors o representants dels òrgans de govern; c) La denominació de l'organització, incloses les seves sigles o acrònim; d) Domicili de la seu social de l'organització; e) Àmbit territorial i funcional d'actuació, f) Núm. d'identificació fiscal, g) CCAE (4 dígits) s'han d'expressar tots els sectors de l'activitat econòmica del seu àmbit d'actuació i h) En els casos que excepcionalment els sindicats i associacions empresarials presentin la documentació en paper, caldrà que aportin una declaració responsable signada per tots els representants de l'organització o persona designada per aquests on posin de manifest la manca de mitjans electrònics i la impossibilitat d'obtenir-los.
Juntament amb la sol·licitud, els representants de l'organització podran donar el seu consentiment autoritzant a l'oficina pública competent perquè obtingui de forma directa a través de certificats electrònics l'acreditació de la seva identitat.
Si algun o alguns dels representants dels òrgans de direcció de les organitzacions sindicals i empresarials no presta el seu consentiment perquè l'oficina pública comprovi les seves dades, haurà d'aportar la documentació acreditativa que s'escaigui.
Acta o certificat de l'acord d'afiliació adoptat per l'òrgan competent signat digitalment o en totes les pàgines per les persones o càrrecs amb facultat per atorgar-la de conformitat amb els estatuts.
Acta o certificat de l'acord d'acceptació de l'afiliació adoptat per l'òrgan competent de la federació o confederació signat digitalment o en totes les pàgines per les persones o càrrecs amb facultat per atorgar-la de conformitat amb els estatuts.
Per poder dipositar els acords de fusió, tant per constitució d'una nova associació com per integració en una altra organització, és requisit indispensable que les organitzacions promotores estiguin inscrites i, per tant, tinguin dipositats els seus estatuts en la corresponent Oficina Pública de dipòsit d'estatuts d'associacions empresarials i sindicals.
Les organitzacions sindicals o empresarials només podran ser suspeses en les seves activitats per resolució ferma de l'autoritat judicial competent.
Rebuda la sol·licitud per mitjans electrònics a través de l'adreça electrònica de DEOSE l'oficina pública de l'autoritat laboral competent revisa la documentació aportada i verifica si es compleixen els requisits establerts en la Llei orgànica 11/1985, de 2 d'agost, en el cas dels sindicats, o bé en la Llei 19/1997, d'1 d'abril en el cas de les associacions empresarials, així com en el Reial decret 416/2015, de 29 de maig.
Si es compleixen els requisits es dictarà la resolució admetent el dipòsit i es farà la publicitat.
D'apreciar-se defectes en la sol·licitud o en la documentació que l'acompanya, o quan la denominació coincideixi amb una altra ja inscrita o pugui induir a error o confusió amb aquella, es requerirà, per una sola vegada, per tal que en el termini màxim de deu dies s'esmenin els defectes observats, amb l'advertiment que si així no es fa es dictarà resolució rebutjant el dipòsit per manca de compliment dels requisits previstos legalment.
Si es compleixen tots els requisits que s'estableixen a les esmentades lleis i en el Reial decret abans esmentat, l'oficina pública dictarà resolució que acordi el dipòsit i publicitat del mateix en el termini de 10 dies en el cas de les organitzacions sindicals, i de 20 dies en el cas de les organitzacions empresarials, a comptar des del dia en que es presenti la sol·licitud o s'esmenin els defectes observats.
Simultàniament a la resolució, l'oficina pública competent donarà publicitat de la mateixa ordenant la seva publicació al Diari Oficial de la Generalitat de Catalunya (DOGC) o al Butlletí Oficial de la Província (BOP) corresponent, a excepció de les relatives als acords de dipòsit de designació i renovació de càrrecs.
Les resolucions administratives que deneguin el dipòsit dels estatuts, així com les impugnacions dels mateixos, s'han de substanciar de conformitat amb els tràmits que regula el Capítol X (articles 167 i següents) de la Llei 36/2011, de 10 d'octubre, reguladora de la jurisdicció social.
L'associació, federació o confederació adquirirà personalitat jurídica i plena capacitat d'obrar un cop transcorreguts 20 dies des del dipòsit dels estatuts a l'oficina pública de dipòsit corresponent, o de la contestació del requeriment.
Les associacions sindicals i empresarials són associacions constituïdes a l'empara de la Llei 19/1977, d'1 d'abril, sobre regulació del dret d'associació sindical i la Llei orgànica 11/1985 de 2 d'agost, de llibertat sindical, i pel reglament aprovat pel Reial decret 416/2015, de 29 de maig, sobre dipòsit d'estatuts de les organitzacions sindicals i empresarials.
Poden constituir un sindicat tant les persones treballadores subjectes a una relació laboral, com aquelles que ho siguin d'una relació de caràcter administratiu o estatutari al servei de les Administracions Públiques, i que tinguin com a finalitat la promoció i defensa dels interessos econòmics i socials.
Els treballadors per compte pròpia que no tinguin treballadors al seu servei, els treballadors a l'atur i els que hagin cessat en la seva activitat laboral com a conseqüència de la seva incapacitat o jubilació, poden afiliar-se a organitzacions sindicals ja constituïdes però no fundar sindicats.
Poden constituir una associació empresarial les persones físiques o jurídiques que comptin amb persones assalariades al seu càrrec.
L'Institut Català de Finances (ICF) és una entitat financera, dependent de la Generalitat de Catalunya per impulsar i facilitar l'accés al finançament al teixit empresarial, principalment pimes, actuant com a complement del sector financer privat.
Societat de Garantia Recíproca que permet accedir al finançament a empreses, davant entitats financeres, millorant les condicions econòmiques de les operacions i cobrint possibles carències de garanties i solvència que requereixen les entitats financeres.
Cooperativa de crèdit ofereix serveis financers i asseguradors als seus socis, que són alhora clients i propietaris de l'entitat, basant-se en els valors de transparència, integritat, solvència i responsabilitat social.
Cooperativa de serveis financers formada per entitats i persones que, com a sòcies, aporten el seu estalvi per al finançament de projectes amb contingut social i en coherència amb els seus principis ètics.
La Fundació privada Seira per a la Innovació i Projecció del cooperativisme, té com a finalitat promoure el cooperativisme mitjançant la creació i impuls d'instruments financers que facilitin el crèdit a les seves organitzacions.
Cooperativa de crèdit estatal que ofereix serveis financers als socis i a l'empresa cooperativa a través de la cobertura de la demanda de serveis financers i de previsió, així com la reinversió dels excedents en la realització d'obres socials.
Fundació que concedeix préstecs sense interès per finançar projectes d'emprenedoria i ajuts puntuals especialment a persones amb dificultats econòmiques i a empreses i entitats socials de Catalunya.
Caixa rural i cooperativa de crèdit espanyola, promotora del banc de crèdit social cooperatiu.
Aquest banc té com accionistes 19 caixes rurals que formen el Grup Cooperatiu Cajamar, més 13 caixes rurals no integrades en aquest grup.
GICOOP és una societat d'inversions que té per objectiu invertir en cooperatives mitjançant préstecs participatius o adquisició de títols participatius.
Neix de la unió de dos projectes basats en les finances ètiques: Banca Popolare Etica i Fiare, amb la vocació de construir alternatives en el mercat financer per construir una economia amb valors i al servei d'una societat més justa.
Els serveis del Registre de Cooperatives i del Registre de Societats Laborals estan subjectes a les taxes fixades per la Llei de taxes i preus públics de la Generalitat de Catalunya.
La justificació del pagament s'exigeix per iniciar la tramitació de la sol·licitud.
La presentació de la sol·licitud d'inscripció i la liquidació de la taxa la podeu fer a la xarxa d'oficines de l'OGE (on podeu iniciar tots els tràmits excepte el de diligència de llibres de les cooperatives i Procediment Exprés), als serveis territorials i a qualsevol dels llocs que preveu l'article 38.4 de la Llei 30/1992 de 26 de novembre.
No obstant, el tràmit de la legalització de llibres de cooperatives, atesa la seva especial naturalesa, s'han de presentar en el lloc que s'indica a Tràmit legalització llibres cooperatives: canal empresa
Mitjançant la xarxa de caixers automàtics "Servicaixa" amb targeta de crèdit o dèbit de qualsevol entitat, o si es disposa, amb una llibreta o un compte corrent de "La Caixa"/CaixaBank.
A la Xarxa d'Oficines OGE i als Serveis Territorials del Departament d'Empresa i Ocupació (pagament amb targeta bancària.
Les cooperatives poden assolir el seu màxim potencial mitjançant la col·laboració pràctica de les unes amb les altres, tant en l'àmbit local com en l'àmbit internacional.
La "intercooperació" es pot implementar mitjançant diferents fórmules organitzatives:
Cooperativa de segon grau: associació d' un mínim de 2 persones jurídiques, una de les quals, almenys, ha de ser una cooperativa en actiu.
Tenen per objecte la intercooperació, la integració econòmica o la integració empresarial de les entitats que en són membres, amb l'extensió o l'abast que estableixin els estatuts respectius.
Si la cooperativa de segon grau es constitueix amb la finalitat d'integrar empreses, pot incloure l'expressió grup cooperatiu en la seva denominació (Llei 12/2015, de 9 de juliol, de cooperatives, article 137)
Convenis intercooperatius: són tots aquells pactes derivats de les relacions entre les cooperatives que permeten oferir als socis d'altres cooperatives, obertament i en tot allò que sigui possible, el subministrament de tots els béns i els serveis de què disposen llurs propis socis (Llei 12/2015, de 9 de juliol, de cooperatives, article 141).
Els convenis intercooperatius s'han de publicitar en la forma establerta en l'article 141.2 de la Llei 12/2015, de 9 de juliol, de cooperatives.
Les cooperatives poden establir l'existència de diferents seccions, tant per gestionar de manera diferenciada les activitats econòmiques o socials especifiques, com per desenvolupar l'objecte social de la cooperativa en un àmbit territorial determinat.
Les seccions són unitats organitzatives internes de la cooperativa, amb autonomia de gestió, possibilitat de patrimonis separats a aquest efecte i comptabilitat separada, sens perjudici de la responsabilitat general i unitària de la cooperativa.
Les cooperatives de classe agrària de primer grau poden constituir seccions de crèdit que gestionen l'estalvi dels socis per oferir operacions de finançament a la pròpia cooperativa, als seus socis o socis col·laboradors i a les seves famílies.
Són cooperatives d'iniciativa social sense ànim de lucre les que tenen com a finalitat la integració laboral, la plena inserció o la defensa de persones, o col·lectius amb dificultats especials d'integració o afectats per qualsevol classe d'exclusió social o limitació de llurs drets socials, o bé la satisfacció de necessitats socials no ateses, o ateses insuficientment pel mercat.
Per assolir llur finalitat, l'objecte social d'aquestes cooperatives pot èsser la prestació de serveis assistencials, terapèutics, sanitaris, residencials, d'atenció domiciliària, culturals, recreatius o altres de naturalesa social o bé qualsevol mena d'activitat econòmica.
Qualsevol de les cooperatives citades anteriorment, pot tenir la condició de "sense ànim de lucre", sempre i quan compleixi amb els requisits bàsics següents: els excedents de lliure disposició no es distribueixen entre els socis, els càrrecs dels membres del Consell Rector no són remunerats, les aportacions dels socis al capital social no poden meritar un interès superior a l'interès legal del diner, i les retribucions dels socis treballadors o dels socis de treball, no poden superar el 150% de les retribucions aplicables al personal assalariat corresponent.
Es tracta d'un acte administratiu pel qual la Tresoreria General de la Seguretat Social assigna a l'empresari un número (Codi de Compte de Cotització) que identifica i controla les seves obligacions davant el sistema de la Seguretat Social.
Al codi de compte de cotització (CCC) Principal es vincularan tots els altres que es puguin assignar a un empresari.
L'empresari ha de sol·licitar un CCC en cadascuna de les províncies on desenvolupi la seva activitat, així com en aquells casos on sigui necessària la identificació de col·lectius de treballadors amb peculiaritats de cotització. ( Veure models corresponents )
Tant els socis treballadors com els socis de treball s'han d'inscriure obligatòriament a la Seguretat Social.
Els socis que treballen a les cooperatives de treball associat poden acollir-se a tant al règim general de la Seguretat Social com al règim especial de treballadors autònoms.
Aquesta opció s'ha de definir als estatuts socials i serà d'aplicació a tots els socis treballadors.
Els socis de les cooperatives que no són de treball associat han d'estar donats d'alta forçosament al règim general de la Seguretat Social.
Per operar en el mercat i per iniciar l'activitat empresarial, cal donar-se d'alta en aquest impost.
La declaració d'alta es presenta a Hisenda o a l'ajuntament del municipi on es portarà a terme l'activitat principal.
Actualment, s'eximeix del pagament dels 2 primers períodes impositius de l'IAE els que inicien la seva activitat.
Així mateix, n'estan exemptes les cooperatives que tinguin un volum d'operacions inferiors a 1 milió d'euros anuals.
A més, les cooperatives tenen una bonificació de fins al 95% de la quota després dels exercicis en què es gaudeix de l'exempció, com a conseqüència del que estableix la Llei 20/1990, de 19 de desembre, de règim fiscal de cooperatives.
Text consolidat ( BOE núm. 304, de 20/12/1990).
Una vegada efectuats els passos anteriors, haureu de sol·licitar la inscripció de la cooperativa a la Delegació Territorial del Registre de Cooperatives corresponent al seu domicili social.
La documentació que cal presentar al Registre és la següent:
A través del Procediment Exprés el Registre de Cooperatives corresponent haurà d'estudiar i qualificar els documents i dictar una resolució en el termini dels dos dies hàbils següents al dia en que entrin en el registre competent els documents preceptius per a la constitució de la cooperativa.
Per utilitzar aquest procediment haureu d'utilitzar el model de sol·licitud específica d'inscripció al Registre de Cooperatives Procediment Exprés.
És un impost de naturalesa directa que grava, entre d'altres, les operacions de constitució de les societats, però les cooperatives protegides (és a dir les que s'ajusten a la Llei de cooperatives i per tant, en el moment de la constitució són totes) n'estan exemptes. ( Llei 20/1990, de 19 de desembre, de règim fiscal de cooperatives, art. 33.1).
Tot i estar-ne exemptes, cal sol·licitar a l'oficina liquidadora del Departament de la Vicepresidència, Economia i Hisenda l'exempció de l'impost de transmissions patrimonials i actes jurídics documentats amb la presentació dels documents següents:
Text consolidat ( BOE núm. 304, de 20/12/1990).
Una vegada el notari lliura una còpia simple de l'escriptura de constitució de la societat, el pas següent és dirigir-se a l'Agència Tributària per tal d'obtenir el codi d'identificació fiscal (CIF), mitjançant l'imprès corresponent.
Inicialment, l'Agència Tributària ens lliurarà un CIF provisional fins que la societat estigui inscrita en el Registre de Cooperatives.
Tots els socis i les sòcies constituents signen l'escriptura pública de constitució davant del notari.
L'escriptura pública contindrà:
L'escriptura pública de les cooperatives d'iniciativa social i de les cooperatives sense ànim de lucre han d'incloure la manifestació expressa dels fundadors conforme compleixen els requisits legals per tenir aquesta condició.
D'acord amb la disposició addicional cinquena de la Llei 12/2015, del 9 de juliol es pot sol·licitar la reducció en les despeses notarials.
El primer pas per a la constitució de la cooperativa, és la celebració de l'Assemblea Constitutiva, que és la reunió de tots els socis i les sòcies de la cooperativa que decideixen formalment crear una cooperativa i fan constar en acta els acords, que han d'estar signats per totes les persones que assisteixen a l'esmentada Assemblea Constitutiva.
El contingut mínim dels acords de l'acta de constitució és:
Una vegada adoptats, almenys, aquests acords, es redactarà i se signarà l'acta de l'Assemblea de Constitució de la cooperativa indicant-hi el lloc i la data, per poder procedir a la inscripció d'aquesta constitució al Registre de Cooperatives.
Seguidament s'ha d'obrir un compte bancari en una entitat financera amb l'objectiu de dipositar les aportacions econòmiques dels socis al capital social.
El compte bancari s'obrirà a nom de "..., SCCL", afegint-hi els mots "en constitució".
Una vegada efectuats aquests passos, si es tracta de la constitució d'una cooperativa s'ha d'inscriure a la Delegació Territorial del Registre de Cooperatives corresponent al seu domicili social.
I si es tracta d'una cooperativa de segon grau la inscripció correspon al Registre Central de Cooperatives de Catalunya.
La documentació que cal presentar al Registre és la següent:
Una vegada la cooperativa estigui inscrita al Registre, cal sol·licitar el CIF definitiu a l'Agencia Tributària corresponent: a partir d'aquest moment ja es pot operar com a societat cooperativa sense els mots "en constitució".
En aquest cas s'utilitzarà el model 036 indicant en l'apartat "sol·licitud de NIF definitiu, disposant de NIF provisional".
En els articles 4 i 5 s'estableixen mesures excepcionals aplicables a les cooperatives durant l'estat d'alarma.
En els articles 3 a 7 s'estableixen mesures extraordinàries aplicables a les cooperatives fins al 31 de desembre del 2020.
Una vegada el notari en lliura una còpia simple de l'escriptura de constitució de la societat, el pas següent és dirigir-se a l'Agència Tributària per tal d'obtenir el codi d'identificació fiscal (CIF), mitjançant l'imprés corresponent.
Inicialment, l'Agència Tributària ens lliurarà un CIF provisional fins que la societat estigui inscrita en el Registre de Cooperatives.
A l'acta es recullen els acords que es prenen a l'assemblea constitutiva, en la qual, entre d'altres coses, s'aproven els estatuts socials.
La llei de cooperatives estableix el contingut mínim dels estatuts socials (Llei 12/2015, del 9 de juliol, de cooperatives, art. 16)
e) Els diversos tipus de socis; els requisits d'admissió i baixa, els supòsits de baixes justificades; els drets i les obligacions dels socis, indicant el compromís o la participació mínima que se n'espera en les activitats de la cooperativa, i la relació, si s'escau, entrel els vots socials i l'activitat cooperativitzada per a l'atribució del vot plural ponderat.
h) La regulació del dret de reemborsament de les aportacions dels socis al capital social i al règim de transmissió d'aquestes.
i) En el cas de les cooperatives de primer grau que no són de treball associat i de les cooperatives de segon grau, quan reconeixen com a socis de treball els treballadors que ho sol·licitin, els mòduls d'equivalència per assegurar-ne la participació equilibrada i equitativa en les obligacions i els drets socials, tant polítics com econòmics.
j) Els criteris d'aplicació de resultats, amb la determinació dels percentatges dels excedents que s'han de destinar als fons socials obligatoris.
k) La forma i el termini per convocar l'assemblea general, i també el règim d'adopció dels acords.
l) L'estructura, el règim d'actuació, el nomenament i remoció dels òrgens socials d'administració que tinguin caràcter obligatori i dels òrgans facultatius previstos.
La llei de cooperatives ( Llei 12/2015, de 9 de juliol, de cooperatives, article 109) classifica les cooperatives en les classes següents:
Associació d'un mínim de 10 persones físiques sòcies, que tenen per objectiu primordial el lliurament de béns o la prestació de serveis per al consum directe dels socis i els seus familiars, i el desenvolupament de les activitats necessàries per a l'increment de la informació, la formació i la defensa dels drets dels consumidors i dels usuaris.
Tràmit previ necessari i preceptiu a la inscripció en el Registre Mercantil, que concedeix la condició de laboral a la societat.
Es necessita presentar la còpia autèntica o l'original de l'escriptura de constitució.
El registre dictarà resolució expressa en el termini màxim de 3 mesos.
La inscripció s'ha de formalitzar al:
Registre Administratiu de Societats Laborals de la Generalitat de Catalunya
És un impost de naturalesa directa que grava, entre d'altres, les operacions de constitució de les societats.
Autoliquidació de l'impost de transmissions patrimonials (ITP) i actes jurídics documentals (AJD).
Tot i que les societats limitades laborals i les societats anònimes laborals es troben exemptes de pagar aquest impost, s'ha de fer l'autoliquidació.
La redacció dels estatuts socials són el resultat d'una reunió plenària dels socis fundadors.
Als Estatuts Socials es determina la forma de funcionament de la societat, així com l'objecte social, el domicili social i el capital social.
Especificitats a recollir en els estatuts per adquirir la condició de laboral:
s'ha d'especificar si totes les accions (SAL) o participacions (SLL o SRLL) són de classe laboral.
Si hi ha 2 classes d'accions o participacions s'ha d'especificar quantes són de classe laboral (propietat dels treballadors indefinits) i quantes són de classe general (les restants), i delimitar la numeració d'ambdues.
Transmissió d'accions (SAL) o participacions (SLL o SRLL):
es pot fer una remissió als articles 6 i 10 de la Llei 44/2015, de 14 d'octubre, de societats laborals i participades o bé, si es regulen les transmissions, establir l'ordre de la prelació en la transmissió voluntària "inter vivos" i si s'escau, "mortis causa", d'acord amb els articles referits.
si es fa referència a la distribució dels resultats, s'ha d'especificar la constitució d'aquest fons específic tal com preceptua l'article 14 de la Llei de societats laborals i participades.
Les societats laborals constituïdes a l'empara de la Llei 4/1997, de 24 de març, de societats laborals estan obligades a adaptar els seus estatuts socials a les previsions de la Llei 44/2015, de 14 d'octubre, de societats laborals i participades en el termini màxim de dos anys des de la seva entrada en vigor.
Sol·licitud per comprovar que no existeix cap altra empresa registrada amb el mateix nom o amb un nom similar al triat.
Ha d'incloure la indicació "societat anònima laboral" o "societat limitada laboral" o "societat de responsabilitat limitada laboral" o llur abreviatura (SAL o SLL o SRLL).
Per realitzar aquest tràmit s'ha d'adreçar a la secció de denominacions del Registre Mercantil Central.
El nom escollit es reserva durant sis mesos.
En el termini de tres mesos, s'ha d'incorporar la Certificació negativa a l'escriptura pública de constitució.
Estan subjectes al tipus general de l'impost de societats.
Requisits per obtenir beneficis tributaris:
Beneficis fiscals recollits al la Llei 44/2015, de 14 d'octubre, de societats laborals i participades, (art. 17).
Les societats laborals que reuneixin els requisits establerts, gaudiran dels beneficis següents en l'impost de transmissions patrimonials i actes jurídics documentals, bonificació del 99% de les quotes meritades per modalitat de transmissions patrimonials oneroses, per l'adquisició de béns i de drets que procedeixen de l'empresa de la qual provenen la majoria dels socis treballadors de la societat laboral.